Izibongo ubuciko bomlomo obuvame lapho kukhona okubongelwayo . Izibongo zinomlando omkhulu esiZulwini. Emandulo ukubongela inkosi kwakuba ngumsebenzi wamaqhawe ayazana kahle nokuzalwa nokukhula kwenkosi. Ngazo lezi zikhathi kwankungumsebenzi ophambili ukubongela inkosi. Ngokuvamile kubongelwa ngoba kukhona okuhle okunconywayo okungaba ukuhlabana okuthize kwalowo noma kwalokho okusuke kubongelwa. Uma kubongelwa, imbongi inelungelo lokuthi lapho ibongela ikufake okuwubuthakathataka kwalowo noma kwalokho okusuke kubongelwa. Ngalokhu izibongo zingasho okuhle ziphinde futhi zigxeke loyo osuke ebongelwa noma lokho okusuke kubongelwa Izibongo zihlukene kanje, kukhona izibongo zesimnje kanye nezibongo zasemandulo. Izibongo zesimanje singabala lezo ezibhalwe phansi, zibuye zishicilelwe. Ngokufuka kwempucuzeko yaseNtshonalanga, kwaqalwa ukubhalwa kwezinkondlo zesimanje, zibhalwa zigcinwe ezincwadini, kwi-intanethi ezinye ziqoshwe . Izibongo zasemandulo yilezo zibongo ezihaywa ngomlomo ezingabhaliwe phansi. Izinkondlo zasemandulo zazningabhalwa hansi, kepha zaziqukathwa ngekhanda yilowo obengelayo. Nokho-ke ngokuphucuzeka nazo izibongo zasemandulo seziyatholakala ezincwadini kanye nesemthonjeni eminingi inhloso yalokhu ukuzigcina. Uma kubongelwa kungabalwa lokhu okulandelayo : Abantu (isibonelo Inkosi noma iqhawe) Izilwane (isibonelo, inja noma inkunzi) Okunye okungaphili (isibonelo umfula noma intaba). Kukhona olunye uhlobo lwezibongo ezihanyawa imizuzwana, kusetshenziswa amagama ambalwa futhi zihaywa isikhathi esifushane. Lezi zibongo zibuye zibizwe ngokuthi izihasho. Emandulo abantu babeba nezihasho zabo, ngaphandle kwezithakazelo.